आज की बैठक में कड़ा फैसला ले सकते हैं सीएम नीतीश कुमार, लालू यादव भी अपने विधायकों संग आगे की रणनीति पर चर्चा करेंगे   
दोनों नेता गठबंधन में जारी तनाव पर भी बोल सकते हैं
राजद प्रमुख ने तेजस्वी के इस्तीफे से साफ इनकार कर दिया था
जेडीयू का कहना है कि नीतीश की बेदाग छवि से समझौता नहीं
महागठबंधन में तनातनी के बीच शनिवार को पटना में आयोजित कौशल विकास कार्यक्रम में उपमुख्‍यमंत्री तेजस्‍वी यादव नहीं पहुंचे. हालांकि तय कार्यक्रम के मुताबिक उनको भी वहां आना था. आरक्षित सीट पर उनकी नेमप्‍लेट भी लगी थी. लेकिन जब वह नहीं पहुंचे तो उनकी नेमप्‍लेट को ढंक दिया गया. इसको सत्‍तारूढ़ महागठबंधन में राजद और जदयू के बीच बढ़ती खटास के रूप में देखा जा रहा है. दरअसल शुक्रवार को लालू प्रसाद यादव की इस घोषणा के बाद बिहार की सियासत में संकट गहरा गया है कि तेजस्‍वी यादव इस्‍तीफा नहीं देंगे.